ברית הפלדה

ברית הפלדה הייתה הסכם בין איטליה הפשיסטית לגרמניה הנאצית שנחתם ב-22 במאי 1939. שרי החוץ של שתי המדינות, גליאצו צ'אנו מאיטליה ויואכים פון ריבנטרופ מגרמניה, השלימו את החוזה בשם מדינותיהם.

ברית הפלדה הייתה ברית איטלו-גרמנית למקרה של איומים בינלאומיים, לסיוע מיידי ולתמיכה צבאית במקרה של מלחמה, ושיתוף פעולה בזמן מלחמה. בנוסף, לא תחתום אף מדינה על הסכם שלום ללא הסכמת האחרת. ההסכם שנחתם היה תקף לעשר שנים.

ההסכם נחתם תחת ההנחה כי תפרוץ מלחמה בתוך שלוש שנים. אולם, כאשר החלה גרמניה את המערכה בספטמבר 1939, איטליה לא הייתה מוכנה עדיין למלחמה והתקשתה לעמוד בהתחייבויותיה, ולא נכנסה למערכה בעצמה עד יוני 1940, בניסיון הכושל לפלוש לדרום צרפת. מספר חברים בממשלה האיטלקית, כולל צ'אנו אשר חתם על המסמך, התנגדו לדבר ההסכם.

ראו גם
 הסכם אנטי-קומינטרן
 ההסכם התלת-צדדי

קישורים חיצוניים
 טקסט ההסכם, באנגלית.
 

מלחמת העולם השנייה: אמנות והסכמים
מלחמת העולם השנייה: 1939
1939 בגרמניה
מדינות הציר
גרמניה הנאצית: אמנות והסכמים
איטליה בתקופת הפשיזם: אמנות והסכמים
ממלכת איטליה: אמנות והסכמים